La falta de proves per malversació dispara la tensió entre els poders de l'estat espanyol
TEMA DEL DIA Malestar. La capacitat del Tribunal Suprem espanyol i del jutge Pablo Llarena per defensar el seu relat judicial, construït a base d'informes de la Guàrdia Civil de dubtosa credibilitat, es va demostrant que no té límits. L'endemà del dia que la sala d'audiències del Suprem va disparar artilleria pesant contra la justícia alemanya, avui el jutge Llarena  ha gosat interpel·lar públicament Cristóbal Montoro per haver dit que el govern català no s'havia gastat ni un euro en el referèndum. Una afirmació que també va fer Mariano Rajoy al congrés el dia 7 de febrer. El jutge vol explicacions per escrit de l'intocable ministre d'Hisenda espanyol perquè, si és cert això que diu, no podrà provar el delicte de malversació, que és l'última carta que li queda per a convèncer els jutges alemanys que li lliurin Puigdemont. Montoro té els comptes de la Generalitat intervinguts des del 16 de setembre de 2017, segons que va publicar el BOE.
Des de quan té Montoro intervinguts els comptes de la Generalitat?
des del 16 de setembre de 2017